b'\n_START_ARTICLE_\nInga Marte Thorkildsen\n_START_SECTION_\nBakgrunn\n_START_PARAGRAPH_\nThorkildsen er oppvokst i Stokke utenfor T\xc3\xb8nsberg og er cand.mag., mellomfag religionshistorie og statsvitenskap, semesteremne Midt\xc3\xb8sten- og Nord-Afrika-kunnskap 1996\xe2\x80\x932000. Hun har arbeidet som frilansjournalist for T\xc3\xb8nsbergs Blad 1993\xe2\x80\x931997, for Kelly Vikarbyr\xc3\xa5 1997\xe2\x80\x931998 og som kundebehandler ved Fjellinjen A/S 1998\xe2\x80\x932000. Hun var en av to lederkandidater til Sosialistisk Ungdom foran landsm\xc3\xb8tet i 1999, men tapte kampvoteringen mot sentralstyremedlem Kari-Anne Moe._NEWLINE_Hun er datter av leder av Nei til EU Heming Olaussen (1949\xe2\x80\x93) og barnehagestyrer/virksomhetsleder Lindis Thorkildsen (1955\xe2\x80\x93). Thorkildsen er gift med politisk r\xc3\xa5dgiver i SV Lars Kolltveit.\n_START_SECTION_\nVerv og medlemskap\n_START_PARAGRAPH_\nThorkildsen var fylkessekret\xc3\xa6r i Vestfold SU fra 1994 til 1996. I samme periode var hun ogs\xc3\xa5 fylkessekret\xc3\xa6r i Vestfold SV. Hun var medlem av SUs sentralstyre  fra 1996 til 1999. Hun ble kvinnepolitisk leder i SV i 2000. Hun var nestleder i SV fra 2012 til 2015.'